Document ID: 31994R3103

Komisijos Reglamentas (EB) Nr. 3103/94
1994 m. gruodžio 19 d.
iš dalies keičiantis Reglamentą (EB) Nr. 1905/94 dėl išsamių Tarybos reglamento (EB) Nr. 399/94 dėl konkrečių priemonių džiovintoms vynuogėms taikymo taisyklių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. vasario 21 d. Tarybos reglamentą (EB) Nr. 399/94 dėl konkrečių priemonių džiovintoms vynuogėms [1], ypač į jo 4 straipsnį,
kadangi Komisijos reglamento (EB) Nr. 1905/94 [2] 8 straipsnio 2 dalis nustato paskutinę Bendrijos konkrečių priemonių finansavimo prašymų padavimo kompetentingai institucijai datą; kadangi dabar pasirodė, kad to termino negalima laikytis dėl laiko, kurio reikia prašymams parengti; kadangi dėl to paskutinė data prašymams paduoti ir tiems prašymams išsiųsti Komisijai turėtų būti atidėta dviem mėnesiais;
kadangi šiame reglamente numatytos priemonės atitinka Perdirbtų vaisių ir daržovių produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1905/94 iš dalies keičiamas taip:
1. 8 straipsnio 2 dalyje vietoj datos "1994 m. gruodžio 31 d." įrašoma "1995 m. vasario 28 d."
2. 9 straipsnio 1 dalyje vietoj datos "1995 m. sausio 31 d." įrašoma "1995 m. kovo 31 d."
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. gruodžio 19 d.

Labels: 17
3
9
12
15